Дэмчигжавын Загдсүрэн

Дэмчигжавын Загдсүрэн (1958 онд Завхан аймгийн Нөмрөг суманд төрж, 2021 оны 4 сарын 21-нд нас барсан) нь Монгол Улсын Эрүүлийг хамгаалахын гавьяат ажилтан, анагаахын ухааны доктор, спортын эмч, спортын зүтгэлтэн бөгөөд 2001-2019 онд Монголын Үндэсний Олимпын Хорооны (MYOX) ерөнхийлөгчөөр ажиллажээ.

 Боловсрол 

 1978 онд Анагаах Ухааны Дунд Сургууль
 1990 онд Анагаах Ухааны Их Сургууль
 1995 онд Словак улсад анагаах ухааны дээд курс
 1996 онд БНХАУ-ын Бээжин хотод олон улсын допингийн шинжилгээний курс
 2003 онд ХБНГУ-ын Франкфурт хотод Спортын удирдлагын курс

Бүтээн Байгуулалт

 Олимпын цагаан ордон (Olympic House): 2001-2002 онд МҮОХ-г өөрийн байртай болгож ашиглалтад оруулсан. Олимпын цагаан ордонд олимпын музей, номын сан, лаборатори, спортын холбоодууд үйл ажиллагаагаа явуулдаг.
 Олимп цогцолбор: 2001 онд битүү дээвэртэй, олон улсын жишигт нийцсэн спорт цогцолборыг байгуулах төсөл, зураглалыг гаргаж Биеийн Тамир Спортын Газарт хүлээлгэн өгсөн. Энэ нь Буянт-Ухаа цогцолбор болон ашиглагдаж байна.
 Олимпын бэлтгэлийн төв: Булган аймгийн Хангал суманд олимпын бэлтгэлийн төв байгуулж ашиглалтад оруулсан. 
 “Бөртэ Чоно” цом, шагнал: Спортын шилдгүүдэд МҮОХ-ны тэргүүн дээд шагнал “Бөртэ Чоно” цом, шагнал олгож байх талаар дархан аварга Б.Бат-Эрдэнэ, СГЗ С.Мягмар нарын санаачилсныг ажил хэрэг болгон хэрэгжүүлж “Бөртэ Чоно” цом, шагнал гардуулах ёслол 2002 оноос хойш үргэлжилж байна.
 “Чингис хаан трофи”: Дэлхийн шилдэг тамирчинд олгох олон улсын хэмжээний “Чингис хаан трофи” цом шагналыг санаачлан олгож эхэлсэн.
 Олимп судлалын төвүүд: Олимпын хөдөлгөөнийг улам өрнүүлэх, түгээн дэлгэрүүлэх зорилгоор Монгол Улсын бүх аймаг, Улаанбаатар хотын бүх дүүрэгт Олимп судлалын төвүүдийг байгуулсан.
 Олимпын боловсрол, сургалт сурталчилгаа: “Олимпын боловсрол сургалт сурталчилгаа” хөтөлбөр боловсруулан хэрэгжүүлэх ажилын дагуу Монгол Улсын хэмжээнд 700 гаруй сургуульд Олимп судлалын танхим байгуулах ажлыг хийсэн.

Албан тушаалын хэрэг
Загдсүрэн МҮОХ-ны ерөнхийлөгчийн алба хашиж байхдаа тус холбооны өмчлөлийн газрыг Нийслэл өргөө компанид дур мэдэн өгсөн, тамирчдад зарцуулах мөнгөнөөс хувьдаа завшиж, хувийн компани руу шилжүүлсэн гэх хэргээр 2014 онд шүүхээс 3 жил хорих, 2 жил нийтийн албанд томилогдох эрхийг хасах шийтгэл оноосон ч Өршөөлийн хуульд хамруулан ял эдлэхээс чөлөөлж байв.Д.Загдсүрэнд гурван жилийн ял оноож тэнсэлсэн байнаД.Загдсүрэн: Тэр хүмүүс надтай эрх ашгийн зөрчилдөөнтэй эсэхийг мэдэхгүй байна

Эшлэл

Ангилал:Монголын эмч
Ангилал:Монголын спортын хүн
Ангилал:Монголын Үндэсний Олимпын Хорооны ерөнхийлөгч
Ангилал:Нөмрөгийн хүн
Ангилал:1958 онд төрсөн
Ангилал:2021 онд өнгөрсөн